Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 660

10. évfolyam Nyomdaipari szakmai alapozó ismeretek 74 óra Nyomdaipari szakmai alapozó gyakorlatok 185 óra Elmélet és gyakorlat 259 óra NYOMDAIPARI SZAKMAI ALAPOZÓ ISMERETEK 9–10 évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Nyomdaipari szakmai alapozó ismeretek oktatásának alapvetõ célja a szakmacsoport általános ismereteinek, összefüggéseinek elsajátítása, a készségek, képességek fejlesztése, valamint a szakmacsoport közös elméleti ismereteinek nyújtása, a készségek, képességek fejlesztése, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása. Készítse fel a tanulókat az önálló és csoportban történõ tevékenységekre. A nyomdaipari terület sokszínû, aktív tanulói magatartás és tanulási élményeket eredményezõ bemutatásával keltse fel a tanulók érdeklõdését a szakmacsoport iránt. Alakítsa ki a tanulók pályájának folyamatos tervezését, és erõsítse azt. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. Az elméleti oktatás célja a szakképzésbe való belépéshez szükséges mûveltség megalapozása. A tanulók a szakiskolai ismeretekhez kapcsolódóan ismerkedjenek meg a szakmacsoport széles lehetõségeivel és a szakmai képzés jelentõségével. Ennek alapján legyenek képesek saját helyzetük és céljaik meghatározására, és alakuljon ki bennük a szakmai tudás igénye. Mutassanak be a szakmacsoportból egyes munkatevékenységeket. A tananyag oktatása járuljon hozzá a tanulók egyéni életpályájának reális megtervezéséhez. A tananyag célja, hogy bõvítse, rendszerezze és mélyítse el a közismereti és a szakmai tananyagok keretében tanult ismereteket, fejlessze, formálja a tanulók mûszaki szemléletét, alapozza meg a szakmai mûveltséget, készítsen fel a szakmacsoport alapozó gyakorlataira. A nyomdaipar sokszínû, tartalmas, aktív tanulói magatartást és tanulási élményeket is eredményezõ bemutatásával hívja fel a figyelmet a nyomdaipari szakmák sajátosságaira, keltse fel a tanulók érdeklõdését a szakmacsoport iránt, bizonyítsa be számukra az iparág gazdasági jelentõségét, hosszú távú fejlõdõképességét. Mutassa be a nyomdaipari pályák szépségeit, termékeit, veszélyeit, fejlõdésének irányát, a szakmacsoportban dolgozók tevékenységét, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, tudatosítsa a nyomdaipari tevékenységek természeti feltételeit és környezeti hatásait. A Mérések oktatásának célja, hogy alakítsa ki a tanulókban a pontos és minõségi feladatvégzés igényét, a környezetért való felelõsségét, a lényegmegragadó képességet. Ismertesse meg a legfontosabb méréstechnikai alapelveket és alapvetõ mérési módszereket, a gyakorlatban elõforduló ellenõrzõ és mérõeszközöket és a legalapvetõbb mûszaki méréstechnikai szakkifejezések használatát. Fejlessze a logikus gondolkodást, a célirányos mûszaki feladatmegoldó képességet. Az Anyagok oktatásának célja, hogy a tanulók legyenek tájékozottak az anyagok tulajdonságairól, felhasználhatóságáról. A nyomdászat története oktatásának célja, hogy a tanulók általános képet kapjanak az emberiség által felhalmozott vizuális kultúráról, ismerjék meg az egyetemes mûvészettörténet korszakait, ismerjék meg a nyomdászat történetét, a régi magyar nyomdák munkáit és a híres magyar nyomdászok munkásságát. A Mértékrendszerek, számítások oktatásának célja, hogy a tanulók ismerjék meg a szakmában használatos mértékrendszereket, egymás és a méterrendszer közötti összefüggéseit. Fejlesztési követelmények Alakuljon ki a tanulókban a nyomdatermékek megbecsülése és szeretete, értsék meg és érezzék át a nyomdászat jelentõségét az emberiség kultúrájának kialakulásában és mai fejlõdésében. A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ, szintetizáló, fogalomalkotó, általánosító gondolkodásuk, az önálló tapasztalatszerzési és ismeretalkalmazási képességük, a kreativitásuk, logikus gondolkodásuk, mûszaki feladatmegoldó képességük. Alakuljon ki, fejlõdjön a tanulók szépérzéke, erõsödjön meg a saját munkájukkal kapcsolatos igényességük, tanulásuk legyen átgondolt, célszerû és eredményes, írásos munkáikban törekedjenek az igényes külalakra. A tananyag tanulása során a tanulók váljanak képessé szakmai leírások, táblázatok, grafikonok használatára, ábrák helyes értelmezésére, a mértékrendszerek szakszerû, biztos alkalmazására. A tantárgyi tevékenység során szokjanak hozzá a tanulók a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A tantárgyi tevékenység végzése során erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményeinek tisztelete. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erõsödjön a szakmához, a választott munkához, életpályához való kötõdésük. A tanulók lássák meg a nyomdaipari termékek, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást. A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A szakiskolai évek nyújtsanak segítséget ahhoz, hogy a tanulók hosszabb távú szakmai perspektívában gondolkozzanak, és ezen belül individuális célokat is fogalmazzanak meg. Fontos, hogy ismerjék a szakmacsoporthoz kapcsolódó képesítések rendszerét és ezen belül el tudják magukat helyezni, meg tudják különböztetni az iskolai és a munkaerõ-piaci szakképzési lehetõségeket. A szakmacsoporthoz kapcsolódó életcélok fogalmazódjanak meg, váljék világossá, hogy a szakmai karrier kialakítása nem egyszeri döntés eredménye, hanem a folyamatos lehetõségek felismerése, illetve az azok közül való választás. Ismerkedjenek meg a pályatervezés fogalmával, amely alapuljon a szakmai ismeretek és a munkaerõ-piaci ismeretek összhangján.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes